Na temelju članka 82. stavka 2. Pravilnika o proračunskom računovodstvu i računskom planu („Narodne novine“ broj 124/14, 115/15, 87/16, 3/18, 126/19 i 108/20) i članka 37. Statuta Grada Šibenika („Službeni glasnik Grada Šibenika“ broj 2/21), Gradsko vijeće Grada Šibenika, na 7. sjednici od 9. lipnja 2022. godine, donosi

**O D L U K U**

**o raspodjeli rezultata za 2021. godinu**

I.

Stanja utvrđena na osnovnim računima podskupine 922 (višak/manjak prihoda) u poslovnim knjigama i iskazana u financijskim izvještajima Grada Šibenika razine 22 na dan 31.12.2021. godine iznose:

9221-1 Višak prihoda poslovanja 25.749.688,27 kn

9221-3 Višak primitaka od financijske imovine 19.237.241,97 kn

9222-2 Manjak prihoda od nefinancijske imovine 109.225.014,19 kn

Tijekom 2022. godine izvršen je povrat neiskorištenih sredstava doznačenih od Hrvatskog zavoda za zapošljavanje, a temeljem ugovora o sufinanciranju zapošljavanja sklopljenih u 2021. godini, u sklopu Programa javnih radova u iznosu od 4.220,18 kn. Također u sklopu projekta Školska shema 20/21 (voće, povrće i mliječni proizvodi), a koji se provodi u osnovnim školama, nakon obrade svih zahtjeva za potporu utvrđena je razlika između odobrenog iznosa potpore i stvarno opravdanog iznosa te je u 2022. godini izvršen povrat Agenciji za plaćanja u poljoprivredi, ribarstvu i ruralnom razvoju u iznosu od 2.439,54 kn. Povrat sredstava je evidentiran na način da je umanjen preneseni višak prihoda poslovanja te nakon izvršenih povrata iznosi 25.743.028,55 kn.

II.

Višak prihoda poslovanja u iznosu od 25.743.028,55 kn te višak primitaka od financijske imovine u iznosu od 19.237.241,97 kn raspodjeljuju se za pokriće manjka prihoda od nefinancijske imovine u ukupnom iznosu od 44.980.270,52 kn.

III.

Manjak prihoda od nefinancijske imovine u iznosu od 64.244.743,67 kn prenosi se u iduće proračunske godine.

IV.

Ova Odluka stupa na snagu danom donošenja, a objavit će se u „Službenom glasniku Grada Šibenika“.

KLASA: 401-05/22-01/06

URBROJ: 2182-1-06/1-22-3

Šibenik, 9. lipnja 2022.

GRADSKO VIJEĆE GRADA ŠIBENIKA

PREDSJEDNIK

dr.sc. Dragan Zlatović,v.r.